Si posem una bateria assolim el màxim valor per cada kWh generat, ja que valoritzem tots els kWh generats al preu que comprem l’electricitat a casa. Per assolir aquesta màxima valorització cal fer la inversió en la bateria que generalment suposa un sobre cost d’entre el 60% i el 70% respecte a la instal·lació sense bateria. Per contra si no posem la bateria, els excedents que anirien a la bateria, s’enviaran a la xarxa elèctrica i seran compensats / valoritzats a un preu més baix que si els haguèssim guardat. L’avantatge de no posar la bateria és que t’estalvies aquest 60% - 70% de sobrecost. Si pensem en comprar un bateria en termes econòmics possiblement l’amortització de la intal·lació s’allarga, però en tot cas el factor econòmic no sempre és decisiu, donat que hi ha molta gent que ens compra bateries perque volen assolir una màxima autonomia respecte a la companyia elèctrica. A més a més, no cal oblidar que a mesura que s’instal·lin més sistemes solars, el preu de l’electricitat en hores diürnes caurà i en les nocturnes serà més car, i per tant més rendible serà posar bateries.